Κώστας Φιλιππίδης

Ο Κώστας Φιλιππίδης (26 Νοεμβρίου 1986) είναι Έλληνας αθλητής του άλματος επί κοντώ. Ανήκει στον Πανελλήνιο Γυμναστικό Σύλλογο.

 Βιογραφικό 
Γεννήθηκε στις 26 Νοεμβρίου 1986 στην Αθήνα. Πέρασε τα σχολικά του χρόνια στην Κυψέλη. Κατοικεί στο Χαλάνδρι. Αποφοίτησε από το 41ο Λύκειο Αθηνών και το 2009 έλαβε πτυχίο από το Οικονομικό Πανεπιστήμιο Αθηνών - τμήμα Οργάνωσης και Διοίκησης Επιχειρήσεων (κατεύθυνση Μάρκετινγκ). Μιλάει αγγλικά.

 Ρεκόρ και επιτυχίες 2005-2007 
Στις 18 Αυγούστου του 2005 έκανε πανελλήνιο ρεκόρ, αφού πέρασε τα 5,75 μ. στη Σμύρνη και κέρδισε ασημένιο μετάλλιο στην Πανεπιστημιάδα. Η επίδοση εκείνη ήταν η πέμπτη πανελλήνια επίδοση ανδρών του νεαρού αθλητή μέσα σε 2,5 μήνες.

Ο Φιλιππίδης έγινε στις 27 Νοεμβρίου 2005 ο πρώτος λαμπαδηδρόμος στην έναρξη του ταξιδιού της Φλόγας προς το Τορίνο για τους Χειμερινούς Ολυμπιακούς Αγώνες του 2006. To 2006 αποκλείστηκε  από τον τελικό στο Ευρωπαϊκό Πρωτάθλημα στο Γκέτεμποργκ και κατετάγη 26ος συνολικά.

 Έλεγχος ντόπινγκ-Ποινή 
Κατά τη διάρκεια του πανελληνίου πρωταθλήματος του 2007 στο Ολυμπιακό Στάδιο της Αθήνας βρέθηκε θετικός σε έλεγχο ντόπινγκ στη διεγερτική ουσία "ετιλεφρίν"Έρευνα για την περίπτωση Φιλιππίδη Του Βασ. Γαλούπη. Αναδημοσίευση από την εφημερίδα "ο Φίλαθλος" της Τετάρτης, 4/7/2007 Τιμωρήθηκε από τον ΣΕΓΑΣ με ποινή αποκλεισμού 2 ετών από κάθε αγωνιστική δραστηριότητα.Μετά από ενάμιση χρόνο δικαστικού αγώνα, η WADA ουσιαστικά αναγνώρισε ότι η ουσία αυτή δεν βοηθά, την υποβάθμισε και η IAAF του επέτρεψε αμέσως να αγωνιστεί. Παράλληλα, αθωόθηκε από τα Ελληνικά ποινικά δικαστήρια, (με αριθμό απόφασης 26763/09 την 6-0302009), αφού αποδείχθηκε ότι η συγκεκριμένη ουσία δεν βελτίωνε την απόδοση και δεν ανήκε στη λίστα των απαγορευμένων ουσιών. Ο αθλητής προχώρησε σε αυτές τις ενέργειες, αρνούμενος πάντα την κατηγορία της χρήσης. Τιμωρία δύο ετών σε Φιλιππίδη 

Τελικά δικαιώθηκε γιατί η ομοσπονδία (ΣΕΓΑΣ) ακύρωσε την τιμωρία του ενώ αθωώθηκε και στο ποινικό δικαστήριο. Η ουσία για την οποία τον κατηγόρησαν έγινε “ειδικής αναφοράς” (σ.σ.: Η WΑDΑ την έβγαλε από τη λίστα των απαγορευμένων ουσιών).

 Επάνοδος 2009 
Ο αθλητής επέστρεψε στους στίβους τον Απρίλιο του 2009Τα Νέα , Επιστροφή Φιλιππίδη στο διασυλλογικό πρωτάθλημα στίβου, και αγωνίστηκε στα διασυλλογικά πρωταθλήματα στίβου, υπερβαίνοντας τα 5,20 μ. στο αγώνισμα του επί κοντώ Δυναμική επιστροφή του Κώστα Φιλιππίδη στο άλμα επί κοντώ, Καθημερινή, 28 Απριλίου 2009..

Στις 16 Ιανουαρίου 2010, ο Φιλιππίδης, στο μίτινγκ του Μάντσεστερ, κατέρριψε το πανελλήνιο ρεκόρ στο στο επί κοντώ ανδρών στον κλειστό στίβο, που κατείχε από το 1995 ο Χρήστος Παλλάκης (Παγκόσμιο Πρωτάθλημα κλειστού στίβου της Βαρκελώνης, με άλμα στα 5,65 μέτρα). Το άλμα του Φιλιππίδη ήταν στα 5,70 μ. Πανελλήνιο ρεκόρ από Φιλιππίδη, sport-fm.gr. Τον επόμενο μήνα, στις 14 Φεβρουαρίου, κατέλαβε την τέταρτη θέση στο διεθνές μίτινγκ του Πότσδαμ στη Γερμανία με 5,50. Ο Φιλιππίδης στις 12 Μαρτίου 2010 προκρίθηκε στον τελικό του επί κοντώ στο παγκόσμιο πρωτάθλημα κλειστού στίβου στην Ντόχα, με 5,60μ.  Στο πανελλήνιο κλειστού στίβου του 2011 πέτυχε 2 φορές πανελλήνιο ρεκόρ (5.71 και 5.72) Ακολούθησε η καλύτερη επίδοσή του στον ανοικτό στίβο για το 2011, με 5.63 μ. σε διεθνές μίτινγκ στίβου στο Μοντρέιγ της Γαλλίας.Ελευθεροτυπία, Άλμα στα 5.63μ.ο Κώστας Φιλιππίδης, 8-6-2011. 
Ο Έλληνας άλτης κατέλαβε νωρίτερα την πέμπτη θέση με άλμα στα 5,61 μ στο Ευρωπαϊκό Πρωτάθλημα κλειστού στίβου στο Παρίσι, το Μάρτιο του 2011http://www.olympiacos24.gr/other-sports/21860-%CE%BF-%CF%86%CE%B9%CE%BB%CE%B9%CF%80%CF%80%CE%AF%CE%B4%CE%B7%CF%82-%CF%80%CF%81%CE%BF%CF%83%CF%80%CE%B1%CE%B8%CE%B5%CE%AF-%CF%83%CF%84%CE%B1-571%CE%BC/.

Στο παγκόσμιο πρωτάθλημα στίβου που έγινε το 2011 ο Φιλιππίδης ήρθε 6ος στον τελικό, ισοφαρίζοντας με 5,75μ. το δικό του πανελλήνιο ρεκόρ Έκτος στον κόσμο με ρεκόρ, Χανιώτικα Νέα, 28-8-2011.

Το 2012 ο Φιλιππίδης κατέκτησε αρχικά την 7η θέση στο Παγκόσμιο πρωτάθλημα κλειστού στίβου στην Κωνσταντινούπολη με 5,70μ. Στο Ευρωπαϊκό του Ελσίνκι κατέλαβε την 5η θέση με άλμα στα 5,72μ., ενώ στους Ολυμπιακούς αγώνες του Λονδίνου ( και στην 1η του συμμετοχή σε ΟΑ) κατέκτησε την 7η θέση με άλμα στα 5,65μ., έχοντας ελάχιστα οριακά χαμένη προσπάθεια στα 5,75μ. Στη συνέχεια αγωνίστηκε στο Diamond League της Ζυρίχης όπου με άλμα στα 5,80μ. σημείωσε νέο απόλυτο ( ανοιχτού - κλειστού ) πανελλήνιο ρεκόρ και κατέκτησε την 4η θέση στον αγώνα.
Το 2013 ο Φιλιππίδης στη Ντόχα πέρασε τα 5.82μ. σημειώνοντας νέο πανελλήνιο ρεκόρ.Στις 31/01/2013 έκανε νέο Πανελλήνιο ρεκόρ Κλειστού στίβου με άλμα στα 5,83 μ. σε μίτινγκ του Λιντς της Αυστρίας. Στις 04/07/2015 στο Νταϊαμοντ Λιγκ, στο Παρίσι, έσπασε το Πανελλήνιο ρεκόρ με άλμα στα 5,91μ..  

 Παγκόσμιος πρωταθλητής κλειστού στίβου  

Στο Παγκόσμιο Πρωτάθλημα κλειστού στίβου του 2014, στο Σόποτ της Πολωνίας, ο Φιλιππίδης κατέκτησε το χρυσό μετάλλιο, με άλμα στα 5,80 μέτρα"Χρυσός" ο Φιλιππίδης στο Παγκόσμιο κλειστού , contra.gr, 8 Μαρτίου 2014 Σε ψηφοφορία που διεξήχθη μέσω της ιστοσελίδας του ΣΕΓΑΣ ψηφίστηκε ως ο κορυφαίος Έλληνας αθλητής στίβου για το 2014.Στίβος: Φιλιππίδης και Στεφανίδη οι κορυφαίοι για το 2014 , naftemporiki.gr, 13-1-2015./

 2017 
Το Μάρτιο του 2017 κατέλαβε την δεύτερη θέση στο Ευρωπαϊκό Πρωτάθλημα Κλειστού Στίβου που διεξήχθη στο Βελιγράδι, βελτιώνοντας το πανελλήνιο ρεκόρ που κατείχε ο ίδιος, με άλμα στα 5,85 μέτρα.

 Παραπομπές 

Κατηγορία:Έλληνες αθλητές του άλματος επί κοντώ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2005
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Νικητές Αθλητή της Χρονιάς των Βαλκανίων
Κατηγορία:Αθλητές του στίβου στους Θερινούς Ολυμπιακούς Αγώνες 2020